**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 20-8-2020

**ΠΡΟΣ: Μ.Μ.Ε. Κω**

**Δήλωση Αντιδημάρχου Παναγιώτη Αβρίθη**

«Αγαπητέ συνδημότη,

τα όρια της πολιτικής αλαζονείας, της ψευτοπολιτικής και της πολιτικής απάτης έχουν κτυπήσει ταβάνι στο νησί μας.

Διαβάζοντας τις πραγματικά κατάπτυστες, και σκανδαλώδεις από κάθε άποψη, ανακοινώσεις της παράταξης «ΟΡΑΜΑ & ΔΡΑΣΗ», τις οποίες έγραψε προφανώς η κ. Ρούφα, όπως άλλες αντίστοιχου επιπέδου, δεν μπορώ να μην αντιδράσω στα ψεύδη της.

Στην πρακτική αριθμητική, μόνο εκείνη, προφανώς σκοπίμως, μία σύμβαση ποσού 20.500 ευρώ, που σε περίπτωση τρίμηνης παράτασης θα γινόταν 62.500 ευρώ, την έκαμε 187.500 για να αναφωνήσει την λέξη σκάνδαλο!!!.

Η κυρία, φαίνεται ό,τι κινούμενη στα «μουλωχτά» (προσφιλής της λέξη) όπως πάντα, πράττει στη λογική …πες το ψέμα και ξαναπέστο, κάτι θα μείνει.

Ως Παναγιώτης Αβρίθης είμαι περήφανος, όσο και αν δεν θέλει να παραδεχθεί από τον ακατάσχετο εγωισμό της, ότι σε αυτή την πολύ δύσκολη συγκυρία, είμαστε τυχεροί που Δήμαρχος του νησιού είναι ο Θεοδόσης ο Νικηταράς. Κόσμημα ηθικής, που είναι το κυρίως ζητούμενο της εποχής μας, οργανωτικός, αποτελεσματικός και εγνωσμένης ευφυίας άνθρωπος.

Δεν θέλουν να καταλάβουν ότι με την απαξίωση τους στο πρόσωπο του μειώνουν τον θεσμό του Δημάρχου και όχι τον Νικηταρά.

Για αυτό και για πολλά άλλα, το τίμημα θα το πληρώσουν από το λαό την κατάλληλη ώρα.

Είμαι άνθρωπος με τα λάθη μου και εσφαλμένες επιλογές σε κάποιες στιγμές της ζωής μου. Έχω μάθει να παραδέχομαι τα λάθη μου και το έχω δηλώσει δημόσια.

Η κα Ρούφα θέλει να ξεχνά και ουδέποτε έχει αναγνωρίσει ένα λάθος της.

Ας ξαναδεί την συμπεριφορά της και ελπίζω να καταλάβει ότι ο κόσμος θέλει ενότητα και όχι μισαλλοδοξία και ψεύτικους πληγωμένους εγωϊσμούς.»

Γραφείο Τύπου